ג'ו + בל

ג'ו + בל הוא סרט קולנוע עצמאי ישראלי מסוגת קומדיית פשע שחורה ורומנטית, בבימויה של רוני קידר. הסרט יצא לאקרנים באוגוסט 2011 לאחר שהופק במימון עצמאי של צוות ההפקה (ללא תמיכה של קרן או גוף שידור). הסרט הוקרן לראשונה בפסטיבל "לסבית קטלנית", פסטיבל קולנוע לסבי ישראלי והוגדר שם על ידו כ"פיצ'ר הלסבי הראשון". בסרט מככבות רוני קידר, סיון לוי ורומי אבולעפיה.

עלילה
ג'ו (רוני קידר), סוחרת סמים ילידת ניו יורק שבה לישראל מעסקת סמים שעשתה בתאילנד ומוצאת באמבטיה בדירתה את בל (סיון לוי), צרפתייה שזה עתה יצאה מבית משוגעים. השתיים מסתבכות ברצח מתן, האקס של ג'ו (יותם ישי). לאחר שאביגיל (רומי אבולעפיה) מלשינה עליהן, הן נאלצות לברוח מהמשטרה. הן נמלטות לשדרות מוכת הקסאמים בזמן מבצע עופרת יצוקה, שם איש לא יחפש אותן ועל הדרך מתאהבות זו בזו.

שמאל|ממוזער|250px|סצנת נשיקה מתוך הסרט
שחקנים
 ג'ו – רוני קידר
 בל – סיון לוי
 אביגיל – רומי אבולעפיה
 מתן – יותם ישי
 שושי – עירית גדרון
 צדק – רענן חפץ
 אסי – ניתאי גבירץ
 אמא של בל – פלורנס בלוך
 ערס – איתי רויטנברג
 יוני – שלו גלבר

שמאל|ממוזער|250px|סצנה מתוך הסרט

הצלחה מסחרית
הסרט הוקרן לראשונה בפסטיבל "לסבית קטלנית", פסטיבל קולנוע לסבי ישראלי שהכתירו אותו כפיצ'ר הלסבי הראשון. הפסטיבל התקיים באוקטובר 2010 כאשר האירוע המרכזי הוא הקרנת "ג'ו + בל". להקרנה הגיעו כאלף איש.

ביולי 2011 הסרט הוקרן בפסטיבל קולנוע דרום בשדרות שם זכה בפרס הסרט האלטרנטיבי, ביחד עם עוד שלושה סרטים ולאחר מכן הוקרן במשך שלושה חודשים בסינמטקים ברחבי ישראל.
הסרט השתתף בפסטיבל Outfest, אחד מחמישים הפסטיבלים לקולנוע עצמאי החשובים ביותר בעולם, שם נרכש להפצה עולמית על ידי חברת ההפצה wolfe.
יאיר רוה נתן לסרט את פרס התסריט הטוב ביותר, ביחד עם הסרט "הערת שוליים", בבלוג שלו "סינמסקופ".

רוני קידר זכתה בפרס הבימוי בפסטיבל השמיני לסרטי נשים ברחובות בנובמבר 2011.
המגזין אדבוקט כלל אותו ברשימת "אחד מעשרים הסרטים הכי טובים שטרם שראיתם השנה". (The Best Overlooked Films, The Advocate December-January 2011)

הסרט נרכש להפצה בטלוויזיה והוקרן ב-YES וב-HOT ב-VOD. הוא גם נרכש להפצה בארצות הברית ובגרמניה.

ביקורות
יאיר רוה כתב על הסרט 

אורון שמיר כתב עליו:

פבלו אוטין כתב עליו:

הפקה
רוני קידר הבמאית והיוצרת הפיקה את הסרט ביחד עם אמיר פישמן. התסריט נכתב בידי רוני קידר ביחד עם סתו דייוויס. המפיק אמיר פישמן והצלם רון חיימוב היו חבריה מהלימודים. הסרט צולם במהלך 15 ימים בנובמבר 2009, שקדמו להם שמונה חודשי הכנות, בהם ערכו חזרות רבות על המשחק. כל פריים צולם במצלמה דיגיטלית בסטילס, כדי שכשהצוות יגיע לסט, הוא ידע בדיוק איזה פריים הם מצלמים ובאיזו צורה הם רוצים שהוא ייראה. עורך הסרט, דניאל קיסרי, היה שותפה של קידר לדירה. דפנה קינן, שהלחינה את המוזיקה היא הסולנית והכותבת של להקת "דפנה והעוגיות", תקציב הסרט היה 110,000 שקלים שגויס מהצוות שהשתתף בהכנתו.

קישורים חיצוניים


ביקורות ומאמרים

 אלי שגב, ריאיון עם רוני קידר, במאית "ג'ו + בל", באתר אידיבי, 3 באוגוסט 2011

 אורי בר-און, מאמינה באהבה- שיחה עם רוני קידר על ג'ו+בל, 29 בספטמבר 2011
 איתן ווייץ, ג'ו ובל: Mad about you, 4 באוגוסט 2011
 עופר ליברגל, "ג'ו + בל", סקירה, באתר "סריטה", 4 באוגוסט 2011
 שיר קומאי, היי ג'ו • מה חשבנו על הסרט "ג'ו + בל"?, באתר נענע 10, 12 באוגוסט 2011
 אהרון קשלס, תמיד תהיה לנו שדרות (ג'ו+בל), בבלוג "הפיראנה מכה שנית", 10 ביולי 2011

 עדן גוריון, סלסה ובל, באתר בידור ובמה, 11 באוגוסט 2011
 ישראליות מצחיקות, באתר יפעת, רותם, יפעת, 13 באוגוסט 2011

 ליאור אלפנט, Ring My Belle, בבלוג "רוזבאד", 31 במאי 2011

 רוי מוראייס, ביקורת – "ג'ו + בל", באתר הביקורת מכה שנית, 18 באוגוסט 2012

קטגוריה:סרטי 2011
קטגוריה:סרטי קומדיית פשע
קטגוריה:סרטי להט"ב ישראליים
קטגוריה:סרטים ישראליים עצמאיים
קטגוריה:סרטי לסביות
קטגוריה:סרטי להט"ב משנות ה-2010
קטגוריה:סרטים ישראליים משנת 2011